Ο **Άμπραχαμ Ματτάις** (φλαμανδικά: *Abraham Matthijs* ή *Abraham Matthys*, Αμβέρσα, 1581 - Αμβέρσα, 2 Σεπτεμβρίου 1649) ήταν Φλαμανδός ζωγράφος και συλλέκτης έργων τέχνης, ο οποίος δραστηριοποιήθηκε στην Αμβέρσα και στην Ιταλία. Είναι γνωστός για τις θρησκευτικές του συνθέσεις, τις θαλασσογραφίες και τις προσωπογραφίες του.

*Ο θάνατος της Μαρίας*

Βιογραφία
---------

Ο Άμπραχαμ Ματτάις γεννήθηκε στην Αμβέρσα και ήταν γιος του ιχθυοπώλη Χέντρικ Ματτάις και της Μαρχαρέτα φαν Ράουμπερχεν. Οι γονείς του ήταν σχετικά ευκατάστατοι, καθώς διέθεταν ιδιόκτητο σπίτι στην *Vismarkt*. Σε ηλικία 10 ετών ο Άμπραχαμ καταγράφεται στη Συντεχνία του Αγίου Λουκά της πόλης, ως μαθητής του Τομπίας Φερχέχτ, ενός τοπιογράφου, ο οποίος διετέλεσε πρώτος Δάσκαλος του Πέτερ Πάουλ Ρούμπενς Το 1603 ο Άμπραχαμ έφυγε από την Αμβέρσα για την Ιταλία. Ελάχιστα είναι γνωστά για την παραμονή και το έργο του στην Ιταλία. Επέστρεψε στην Αμβέρσα το 1619.

Ο Άμπραχαμ έγινε "Δάσκαλος" στη Συντεχνία του Αγίου Λουκά το 1619 και είχε, τον ίδιο χρόνο, έναν μαθητή ονόματι Φρανσουάς Κοζάιν (Fransoeis Cosyn). Δεν διέμεινε επί πολύ στην Αμβέρσα, καθώς έφυγε ξανά το 1619 και έλειπε από την πόλη ως το τέλος του 1623. Από το 1633 ως το 1644 είχε σχεδόν έναν μαθητή ανά έτος. Παρέμεινε εργένης σε όλη του τη ζωή και έγινε μέλος στο Τρίτο Τάγμα Μετανοίας του Αγίου Φραγκίσκου (Third Order Regular of St. Francis of Penance). Είχε, επίσης, ενεργό ρόλο στην αδελφότητα *Sodaliteit der Jongmans van den Zoeten Naem Jesus*, την οποίαν ίδρυσαν οι ανύμφευτοι της Δομινικανής Εκκλησίας της Αμβέρσας. Το 1632 και το 1637 έγινε επικεφαλής της αδελφότητας αυτής.

*Φαλαινοθήρες στον πάγο*
Ο Ματτάις ήταν εμπορικά επιτυχημένος και αγόρασε δικό του σπίτι. Έγινε ακόρεστος συλλέκτης έργων τέχνης: Η συλλογή του περιλάμβανε 340 πίνακες ζωγραφικής και πολυάριθμα σχέδια και γλυπτά, ανάμεσα στα οποία μπορούσε να δει κανείς τόσο πρωτότυπες συνθέσεις, όσο και αντίγραφα Ιταλών Δασκάλων, τοπία και ένα πορτρέτο του Πάουλ Μπριλ, δύο προσωπογραφίες αγίων του Άντονι βαν Ντάικ, δύο προσωπογραφίες και μια αυτοπροσωπογραφία του Ρούμπενς, ζωγραφισμένη κατά την περίοδο της νεότητάς του, η οποία σήμερα θεωρείται χαμένη.

Ο Ματτάις είχε αδύναμη κράση και στις 17 και 19 Σεπτεμβρίου 1638 ασθένησε και συνέταξε διαθήκη. Δεν απεβίωσε τότε, αλλά 10 χρόνια αργότερα, στις 2 Σεπτεμβρίου 1649. Πριν τον θάνατό του είχε κανονίσει να ταφεί σύμφωνα με τις συνήθειες των Φραγκισκανών και στην Εκκλησία τους. Είχε, επίσης, ξεκινήσει έναν πίνακα για να αναρτηθεί πάνω από τον τάφο του στην εκκλησία, αλλά έμεινε ημιτελής όταν αυτός πέθανε.

Έργο
----

Είναι γνωστός για τους πίνακες με θρησκευτικά θέματα, τις θαλασσογραφίες και τα πορτρέτα του. Ελάχιστα έργα του δισώζονται. Ένα από αυτά απεικονίζει τον *Θάνατο της Μαρίας* (1633, Καθεδρικός Ναός της Αμβέρσας). Το έργο αυτό καταδεικνύει ότι ο καλλιτέχνης παρέμενε προσκολλημένος στο ύφος των ζωγράφων που προηγήθηκαν των καινοτομιών της περιόδου του μπαρόκ, που εισήγαγε στην Αμβέρσα ο Ρούμπενς. Η παλέτα του σε αυτόν τον πίνακα είναι χωρίς ισορροπία και "απονεκρωμένη", ενώ οι μορφές δεν είναι και πολύ καλά διατεταγμένες. Ζωγράφισε, επίσης μια *Αναληψη της Θεοτόκου* για ένα τοπικό μοναστήρι.

Ανάμεσα στα πορτρέτα του συγκαταλέγεται και ένα του θαλασσογράφου Μποναβεντούρα Πέιτερς του πρεσβύτερου, το οποίο βρίσκεται αναρτημένο στην εκκλησία της Παναγίας στο Χομπόκεν (κοντά στην Αμβέρσα), όπου έχει ταφεί ο Πέιτερς.

Δικό του έργο είναι και ο πίνακας "Φαλαινοθήρες στον πάγο", το οποίο βρίσκεται στο Εθνικό Ναυτικό Μουσείο του Γκρίνουιτς στο Λονδίνο. It shows a fleet of whaling ships at work with some of the whales floundering about while being hauled to the shore.

Παραπομπές
----------

1. 1 2  (Ολλανδικά) *RKDartists*. rkd.nl/explore/artists/54057. Ανακτήθηκε στις 23  Αυγούστου 2017.
2. ↑  «Abraham Matthys». (Αγγλικά) *Art UK painters database*. matthys-abraham-15811649.
3. 1 2  «Abraham Matthys». *Biografisch Portaal*. 83935605.
4. 1 2  rkd.nl/explore/artists/54057. Ανακτήθηκε στις 15  Οκτωβρίου 2016.
5. ↑  «Benezit Dictionary of Artists» (Αγγλικά) Oxford University Press. 2006. B00118946. Ανακτήθηκε στις 9  Οκτωβρίου 2017. ISBN-13 978-0-19-977378-7.
6. ↑  (Αγγλικά) *Union List of Artist Names*. 19  Αυγούστου 2008. 500006575. Ανακτήθηκε στις 14  Μαΐου 2019.
7. ↑  Εμφανίζεται επίσης και ως Abraham Mathysz, Abraham Matthysens, Abraham Matthysz, Abraham Mattys
8. 1 2  Abraham Matthijs στο RKD (ολλανδικά)
9. 1 2 3 4 5  Frans Jozef Peter Van den Branden, *Geschiedenis der Antwerpsche schilderschool*, Antwerpen, 1883, p. 633-636 (Ολλανδικά)
10. 1 2  Ph. Rombouts and Th. van Lerius, *De liggeren en andere historische archieven der Antwerpsche sint Lucasgilde* Volume 1, Antwerp, 1864, p. 366, στο Google books (Ολλανδικά)
11. ↑  Ph. Rombouts and Th. van Lerius, Volume 1, p. 559
12. ↑  Abraham Matthys, *Whalers in the ice* at the National Maritime Museum
13. ↑  Reginald Howard Wilenski, *Flemish Painters: 1430-1830*, Viking Press, 1960, p. 278

Δείτε επίσης
------------

* Πρώιμη φλαμανδική ζωγραφική
* Κατάλογος Φλαμανδών ζωγράφων

Εξωτερικοί σύνδεσμοι
--------------------

* Πολυμέσα σχετικά με το θέμα  Abraham Matthijs στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 95721023
* **Europeana**: agent/base/43456
* BPN: 83935605
* ULAN: 500006575
* RKD: 54057

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |